Sajarah wigati Masjid Al-Aqsa jroning agama Islam uga antuk panekanan amarga umat Islam nalika salat naté madhep kiblat arah menyang Al-Aqsa nganti patbelas utawa pitulas sasi [21] sawisé prastawa hijrah menyang Madinah taun 624.[22] Menurut Allamah Thabathaba'i, Allah nyiapaké umat Islam kanggo pindhah kiblat kasebut, pisanan kanthi ngungkapaké kisah ngenani Ibrahim lan putrané Ismail, donga-dongané kanggo Ka'bah lan Mekkah, upayané mbangun Baitullah (Ka'bah), sarta préntah ngresiki kanggo dipigunakaké minangka papan ibadah marang Allah. Sabanjuré diturunaké ayat-ayat Al-Qur'an sing mrintahaké umat Islam supaya ngadhep arah Masjid Al-Haram nalika shalat.[11]